37. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 610/138665 της 17/17 Δεκ.  1975 (ΦΕΚ Β΄ 1468) Περί του τρόπου επιλογής και διορισμού στρατοδικών περί ων αι παρ. 4 και 5 του άρθρ. 189 Σ.Π. Κώδικος ως τούτο ετροποποιήθη δια του Νόμ. 200/1975. Έχοντες υπ’ όψει: α.Τας διατάξεις των άρθρ. 188 και 189 Στρ. Ποιν. Κώδικος ως ταύτα ισχύουν. β.Τας διατάξεις του άρθρ. 66 του Ν.Δ. 1400/1973, ως τούτο ετροποποιήθη δια του Ν.Δ. 145/1974, αποφασίζομεν: Προς υλοποίησιν των εν παρ. 4 και 5 του άρθρ. 189 του Σ.Π.Κ., ως τούτο ετροποποιήθη δια του Νόμ. 200/1975, καθορίζονται τα κάτωθι: α.Οι ασκούντες την ποινικήν δίωξιν, εφ’ όσον κατηγορείται Αντιστράτηγος, Αντιναύαρχος, Αντιπτέραχος ή Στρατηγός, Ναύαρχος, Πτέραρχος και οι, εις τας Ενόπλους Δυνάμεις υπηρετούντες Αντιστράτηγοι, Αντιναύαρχοι, Αντιπτέραρχοι, Στρατηγοί, Ναύαρχοι, Πτέραρχοι δεν επαρκούν δια τον διορισμόν Στρατοδικών βάσει και υπό τας προϋποθέσεις του άρθρ. 189 Σ.Π.Κ., αιτούνται ένα τουλάχιστον μήνα προ της δικασίμου υπό του Αρχηγείου (1ον ΕΓ) του Κλάδου εις ον ανήκει ο κατηγορούμενος Πίνακα Αξ/κών εις αριθμόν διπλάσιον των ελλειπόντων στρατοδικών (τακτικών και αναπληρωματικών) εκ των εν αποστρατεία ευρισκομένων και πληρούντων τας προϋποθέσεις του ιδίου άρθρου Στρ. Ποιν. Κώδικος. Εν ελλείψει αξιωματικών του οικείου Κλάδου ο Πίναξ συμπληρούται μερίμνη του αυτού Αρχηγείου (1ον ΕΓ) και εξ αντιστοίχου βαθμού ετέρων Κλάδων. β.Εκ του ανωτέρω πίνακος, οι ασκούντες την ποινικήν δίωξιν, επιλέγουν τους ελλείποντας στρατοδίκας (τακτικούς και αναπληρωματικούς), ους γνωρίζουν εις το οικείον Αρχηγείον (1ον ΕΓ) όπερ ενεργεί περαιτέρω δια την, βάσει της κειμένης νομοθεσίας, ανάκλησιν των επιλεγέντων ως και απονομήν βαθμού εφ’ όσον απαιτήται. γ.Οι ανωτέρω τίθενται εις την διάθεσιν των ασκούντων την ποινικήν δίωξιν δια τον διορισμόν των ως στρατοδικών, η δε ανάκλησίς των ενεργείται τρεις ημέρας προ της δικασίμου και διαρκεί μέχρις εκδόσεως οριστικής αποφάσεως. 